|  |  |
| --- | --- |
| *Opis: Opis: glava_deljena* | *http://www.svlr.gov.si/fileadmin/svlsrp.gov.si/pageuploads/KOHEZIJA/Tehnicna_pomoc/LOGOTIP-ESRR-SLO.jpg* |



**JAVNA AGENCIJA REPUBLIKE SLOVENIJE ZA SPODBUJANJE PODJETNIŠTVA, INOVATIVNOSTI, RAZVOJA, INVESTICIJ IN TURIZMA - SPIRIT Slovenija, Dimičeva ulica 13, 1000 Ljubljana**,ki jo zastopa **Boštjan Skalar, v.d. direktorja**

Matična številka: **6283519000**

Davčna številka: **97712663**

Številka podračuna: **številka TRR 01100-6000041927**

(v nadaljevanju: **agencija**)

in

NAZIV, NASLOV **-** ki ga zastopa DIREKTOR

Davčna številka podjetja: \_\_\_\_\_\_\_\_\_\_\_\_\_\_

Matična številka podjetja: \_\_\_\_\_\_\_\_\_\_\_\_\_\_

Transakcijski račun: \_\_\_\_\_\_\_\_\_\_\_\_\_\_

Banka: \_\_\_\_\_\_\_\_\_\_\_\_\_\_

( v nadaljevanju: **končni prejemnik**)

sklepata

POGODBO o dodelitvi subvencije in

izvedbi RR projekta \_\_\_\_\_\_\_\_\_\_\_\_ v okviru ''PROGRAMA ZA SPODBUJANJE RAZVOJA NOVIH PRODUKTOV V LETIH OD 2013 DO 2015 – RNP 2013''

št. pogodbe: \_\_\_\_\_\_\_\_\_\_\_\_\_\_

1. **PRAVNE PODLAGE**

1. člen

Osnova za sklenitev pogodbe je Proračun Republike Slovenije za leto 2013 (Uradni list RS, št. 104/2012), Proračun Republike Slovenije za leto 2014 (Uradni list RS, št. 104/2012), Zakon o izvrševanju proračunov Republike Slovenije za leti 2013 in 2014 (ZIPRS1314, Uradni list RS, št. 104/2012, [46/2013](http://www.uradni-list.si/1/objava.jsp?urlid=201346&stevilka=1756), [56/2013](http://www.uradni-list.si/1/objava.jsp?urlid=201356&stevilka=2139)-ZŠtip-1, [61/2013](http://www.uradni-list.si/1/objava.jsp?urlid=201361&stevilka=2459), [82/2013](http://www.uradni-list.si/1/objava.jsp?urlid=201382&stevilka=3033)), Zakon o javnih financah (Uradni list RS, št. 11/11-UPB4 in 110/11-ZDIU12, v nadaljevanju: ZJF), Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/2011; v nadaljevanju Uredba), Dopolnjeni Program ukrepov za spodbujanje podjetništva in konkurenčnosti za obdobje 2007-2013 (sklep Vlade RS številka 31001-1/2009/9 z dne 15.10.2009), Uredba o izvajanju postopkov pri porabi sredstev evropske kohezijske politike v Republiki Sloveniji v programskem obdobju 2007-2013 (Uradni list RS, št. 17/09, 40/09, 3/10, 31/10, 79/10 in 4/13), Uredba Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitev Uredbe (ES) št. 1260/1999 (Uradni list RS, št. 210 z dne 31.7.2006, str. 25, z vsemi spremembami), Uredba (ES) št. 1080/2006 Evropskega parlamenta in Sveta z dne 5. julija 2006 o Evropskem skladu za regionalni razvoj in razveljavitev Uredbe (ES) št. 1783/1999 (Uradni list RS, št. 210 z dne 31.7.2006, str. 1, z vsemi spremembami), Uredba Komisije (ES) št. 1828/2006 z dne 8. decembra 2006 o pravilih za izvajanje Uredbe Sveta (ES) št. 1083/2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu ter Uredba (ES) št. 1080/2006 Evropskega parlamenta in Sveta o Evropskem skladu za regionalni razvoj (Uradni list RS, št. 371 z dne 27.12.2006, str. 1, z vsemi spremembami), Program za spodbujanje tehnološkega razvoja in inovacij v letu 2013 (št. priglasitve: BE01-2399245-2012), v okviru izvajanja 1. razvojne prioritete: Konkurenčnost podjetij in raziskovalna odličnost – prednostne usmeritve 1.1: Izboljšanje konkurenčnih sposobnosti podjetij in raziskovalna odličnost ter 13. člen Pravilnika o izvajanju postopkov pri porabi in nadzoru sredstev kohezijske politike ministrstva za gospodarstvo, Navodila organa upravljanja za izvajanje kohezijske politike 2007-2013 (Uradni list RS, št. 17/2009), Operativni program krepitve regionalnih razvojnih potencialov za obdobje 2007-2013 (OPRR) in Spremembe Operativnega programa krepitve regionalnih razvojnih potencialov 2007-2013 (Sklep Vlade RS, št. 54402-2/2010/6, z dne 3.6.2010, Sklep Evropske Komisije št. C(2011) 2666 o spremembi Odločbe K (2007) 4080 z dne 19.4.2012), Programa dela in finančnega načrta SPIRIT Slovenija za leti 2013 in 2014, ki je bil sprejet na 1. redni seji sveta SPIRIT Slovenija in spremenjen in dopolnjen na 1. in 2. dopisni seji sveta SPIRIT Slovenija h kateremu je Vlada RS podala soglasje 5.3.2013, ter na podlagi sprememb in dopolnitev Programa dela in finančnega načrta SPIRIT Slovenija za leto 2013 in 2014, ki jih je sprejel svet SPIRIT Slovenija na svoji 4. redni seji in 6. dopisni seji, h katerim je podalo Ministrstvo RS za gospodarski razvoj in tehnologijo soglasje dne 3.9.2013 v skladu s šestim odstavkom 48. člena Zakona o izvrševanju proračunov Republike Slovenije za leti 2013 in 2014 (Ur. l. RS, št. 104/12, 46/13, 56/13 – ZŠtip-1, 61/13 in 82/13), Odločbe št. OP RR/1/007-1-MGRT o dodelitvi sredstev za program »Program za spodbujanje razvoja novih produktov v letih 2013 do 2015 –RNP 2013«, izdane s strani Ministrstva za gospodarski razvoj in tehnologijo v vlogi organa upravljanja, z vsemi spremembami, Pogodbe št. 314-2/2013 o sofinanciranju operacije »RAZVOJ NOVIH PRODUKTOV V LETIH 2013 DO 2015«, med Ministrstvom za gospodarski razvoj in tehnologijo in SPIRIT Slovenija.

1. **PREDMET POGODBE**

2. člen

Predmet pogodbe je sofinanciranje dela upravičenih stroškov RR projekta »\_\_\_\_\_\_\_\_\_\_\_\_« v okviru ''PROGRAMA ZA SPODBUJANJE RAZVOJA NOVIH PRODUKTOV V LETIH OD 2013 DO 2015 – RNP 2013'' (v nadaljevanju RR projekta), ter ureditev medsebojnih pravic in obveznosti pogodbenih strank glede sofinanciranja in izvedbe RR projekta.

Vsi upravičeni stroški morajo biti v skladu s shemo državne pomoči »Programa spodbujanje tehnološkega razvoja in inovacij v letu 2013*«* (št. priglasitve: BE01-2399245-2012) ter neposredno povezani z izvedbo RR projekta.

1. **PODATKI O RR PROJEKTU IN OBDOBJE UPRAVIČENOSTI**

3. člen

Vsebina RR projekta, cilji z opredeljenimi kazalniki, namen, finančna konstrukcija ter povzetek vsebine so opredeljeni v prijavi, prispeli na javno povabilo. Prijava je Priloga št. 1 te pogodbe in njen sestavni del.

**Obdobje upravičenosti stroškov posameznega končnega prejemnika** je od datuma objave obvestila o izboru končnih prejemnikov na spletni strani agencije, v katerem je naveden tudi posamezni končni prejemnik, do 31.12.2014.

V kolikor se RR projekt skladno z načrtom projekta začne izvajati po datumu objave obvestila iz prejšnjega odstavka, je obdobje upravičenosti stroškov od dneva začetka izvajanja projekta, do 31.12.2014.

RR projekt **posameznega končnega prejemnika** se lahko prične izvajati od dneva objave obvestila o izboru končnih prejemnikov na spletni strani agencije, v katerem je naveden tudi posamezni končni prejemnik. V obdobju upravičenosti stroškov morajo biti izvedene vse aktivnosti RR projekta, razen aktivnosti povezane s poročanjem in javno predstavitvijo rezultatov RR projekta, ki pa morajo biti zaključene do 31.03.2015.

Predvideni začetek obdobja upravičenosti in začetka RR projekta je \_\_\_\_\_\_\_\_\_\_\_\_\_\_\_\_\_\_\_.

Predvideni zaključek obdobja upravičenosti in zaključka RR projekta je \_\_\_\_\_\_\_\_\_\_.

V primeru, da se ugotovi, da je končni prejemnik pričel izvajati RR projekt pred datumom objave obvestila o izboru končnih prejemnikov na spletni strani agencije, v katerem je naveden tudi posamezni končni prejemnik, lahko agencija odstopi od pogodbe in zahteva vrnitev izplačanih sredstev iz naslova te pogodbe, skupaj z zakonskimi zamudnimi obrestmi od dneva nakazila do dneva vračila.

Izračunan znesek nepovratnih sredstev, se povrnjen na podlagi standardnega obsega stroškov na enoto, smatra kot dokazan izdatek, prav tako kot dejanski stroški, ki se potrjujejo z računi.

4. člen

Končni prejemnik se zavezuje, da bo z izvedbo RR projekta predvidoma v obsegu \_\_\_\_ delovnih ur, dosegel cilje kot izhaja iz njegove prijave RR projekta na javno povabilo:

|  |  |  |  |
| --- | --- | --- | --- |
|  | Do 30.4.2014 | Od 1.5. do 31.12.2014 | Do 31.3.2015 |
|  | Št. inovacij | Št. inovacij | Skupno št. inovacij  | Javno predstavljen končni rezultat RR projekta | Agenciji dostavljeni končni rezultati in učinki RR projekta |
| CILJI RR Projekta |       |       |       | [ ]  DA | Predstavitev končnega produkta  | [ ]  DA |
| Podatek o višini vlaganj |       EUR |

O doseganju ciljev končni prejemnik agenciji poroča ob predložitvi zahtevka za izplačilo.

V primeru, da končni prejemnik sredstev ne predloži vseh potrebnih dokazil o realizaciji načrtovanih in potrjenih ciljev navedenih v prijavi, skladno s terminskim načrtom projekta, zahtevek končnega prejemnika ob zaključku projekta v celoti ali delno ni upravičen do sofinanciranja, ob upoštevanju opravljenih delovnih ur[[1]](#footnote-1). Agencija lahko od končnega upravičenca v teh primerih zahteva tudi vračilo že prejetih sredstev in sicer sorazmernega deleža načrtovane in potrjene subvencije, glede na odstopanje med številom načrtovanih in realiziranih ciljev.

Kot posamezni cilj se šteje vsaka v pogodbi navedena inovacija. Seštevek vseh realiziranih inovacij mora biti skladen z načrtovanim. Končni rezultat RR projekta (realizirana predstavitev produkta RR projekta) mora biti v celoti realiziran, da je končni prejemnik upravičen do sofinanciranja.

V primeru, da končni prejemnik ne predloži dokazila o predstavitvi produkta ob zaključku RR projekta, agencija šteje, da končni produkt ni realiziran. V tem primeru, končni prejemnik sredstev ni upravičen do sredstev tega javnega povabila in je dolžan vrniti vsa prejeta sredstva skupaj z zakonskimi zamudnimi obrestmi od dneva nakazila do dneva vračila.

1. **POGODBENA VREDNOST**

5. člen

Agencija po izvedenem javnem povabilu podjetjem za izvedbo RR projektov v okviru ''PROGRAMA ZA SPODBUJANJE RAZVOJA NOVIH PRODUKTOV V LETIH OD 2013 DO 2015 – RNP 2013'', na podlagi obvestila o izboru končnih prejemnikov št. \_\_\_\_\_\_\_\_\_\_ **z dne** \_\_\_\_\_\_\_\_\_\_, končnemu prejemniku dodeljuje državno pomoč za sofinanciranje upravičenih stroškov RR projekta **»**\_\_\_\_\_\_\_\_\_\_,***«*** v višini \_\_\_\_\_\_\_\_\_\_EUR.

DDV ni upravičen strošek.

V okviru dodeljenih nepovratnih javnih sredstev je delež prispevka skupnosti v celotnih upravičenih javnih izdatkih (Evropskega sklada za regionalni razvoj) do 85 % oz. \_\_\_\_\_\_\_\_\_\_ EUR, delež proračuna Republike Slovenije pa vsaj 15 % oz. \_\_\_\_\_\_\_\_\_\_EUR.

Sredstva so zagotovljena na proračunskih postavkah:

* 130165 Spodbujanje razvojno investicijskih aktivnosti gospodarstva - 07-13 – EU – dodatne pravice
* 130166 Spodbujanje razvojno investicijskih aktivnosti gospodarstva - 07-13 - slovenska udeležba – dodatne pravice.

RR projekt delno financira Evropska unija, in sicer iz Evropskega sklada za regionalni razvoj. RR projekt se izvaja v okviru Operativnega programa krepitve regionalnih razvojnih potencialov za obdobje 2007-2013, 1. razvojne prioritete Konkurenčnost podjetij in raziskovalna odličnost, prednostne usmeritve 1.1. Izboljšanje konkurenčnih sposobnosti podjetij in raziskovalna odličnost.

Izpolnitev obveznosti agencije je vezana na proračunske zmogljivosti Ministrstva za gospodarski razvoj in tehnologijo v posameznih proračunskih letih. Če pride do spremembe v državnem proračunu (na zgoraj navedenih proračunskih postavkah) ali programu dela ministrstva, ki neposredno vpliva na to pogodbo, stranki ustrezno spremenita pogodbeno vrednost oziroma dinamiko izplačil z aneksom k tej pogodbi. V primeru, da se prejemnik ne strinja s spremembami iz tega odstavka, prenehajo nadaljnje obveznosti pogodbenih strank po tej pogodbi[[2]](#footnote-2).

6. člen

Nepovratna javna sredstva za celotno obdobje financiranje RR projekta predstavljajo sredstva subvencije oz. sofinanciranja, ki so končnemu prejemniku odobrena. Višina in dinamika financiranja RR projekta je naslednja:

|  |  |
| --- | --- |
| Skupna višina zaprošenega sofinanciranja RR projekta v EUR: |        |
| V letu 2014 predvideno sofinanciranje RR projekta v EUR:  |        |
| V letu 2015 predvideno sofinanciranje RR projekta v EUR: |        |

7. člen

Dodeljena sredstva za prejemnika predstavljajo državno pomoč, so namenska in jih sme končni prejemnik uporabljati izključno za namen in v skladu s pogoji, navedenimi v javnem povabilu in pripadajoči dokumentaciji ter tej pogodbi. V primeru ugotovljene nenamenske porabe sredstev je končni prejemnik dolžan nemudoma vrniti vsa prejeta sredstva iz naslova te pogodbe skupaj z zakonskimi zamudnimi obrestmi od dneva nakazila do dneva vračila.

1. **UPRAVIČENI STROŠKI IN IZDATKI TER FINANČNI NAČRT**

8. člen

Predmet sofinanciranja so **upravičeni stroški**, določeni in izračunani po metodologiji obsega standardnih stroškov na enoto v skladu z javnim razpisom in Navodili organa upravljanja o upravičenih stroških za sredstva evropske kohezijske politike za programsko obdobje 2007-2013 (http://www.eu-skladi.si/predpisi/navodila/navodila-za-izvajanje-kohezijske-politike-2007-2013).

Višina sofinanciranja upravičenih stroškov je do 25 % v primeru uveljavljanja osnovne intenzivnosti sofinanciranja, ter do 45% v primeru koriščenja bonusa, skladno z Uredbo komisije (ES) št. 800/2008 vezano na določitev velikosti podjetja.

Ob upoštevanju standardnega obsega stroškov na enoto (60.999 EUR letno na enoto FTE[[3]](#footnote-3)) finančni načrt RR projekta, ki je predmet sofinanciranja po tej pogodbi, upošteva naslednjo vrednost sofinanciranja na delovno uro za celotno obdobje financiranja operacije:

|  |  |
| --- | --- |
|  | sofinancirani standardni obseg stroškov na enoto v EUR |
| mikro&mala podjetja | 16,14 EUR/uro |
| srednje velika podjetja | 12,55 EUR/uro |
| velika podjetja | 8,97 EUR/uro |

9. člen

Upravičenost stroškov končni prejemnik sredstev v posameznem obdobju financiranja dokazuje z dokazili o opravljenih delovnih urah in doseženih ciljih, ki so bili načrtovani in potrjeni v prijavi RR projekta za sofinanciranje.

Dokazila za upravičenost stroškov RR projekta so:

* dokazila o zaposlitvi članov projektne skupine RR projekta RNP 2013 za obdobje sofinanciranja (pogodba o zaposlitvi, pravna podlaga za delo na RR projektu, morebitna druga dokazila, ki utemeljujejo delo na RR projektu);
* vmesna poročila in končno poročilo o izvajanju RR projekta, skladno z navodili javnega povabila;
* dokazila o razvoju novih ali izboljšanih proizvodov, procesov ali storitev.

V primeru, da končni prejemnik sredstev ne predloži dokazil o upravičenosti stroškov, agencija lahko odloči, da ni upravičen do sredstev sofinanciranja, oziroma lahko od njega zahteva vračilo že prejetih sredstev skupaj z zakonskimi zamudnimi obrestmi.

1. **ZAHTEVKI ZA IZPLAČILO**

10. člen

Osnova za izplačilo sredstev so validirani zahtevki končnega prejemnika za izplačilo sredstev, ki se praviloma izstavljajo:

* v letu 2014: 1. zahtevek za izplačilo do **9.5.2014,** za obdobje upravičenosti od začetka trajanja projekta do vključno 30.4.2014;
* v letu 2015: 2. oziroma zadnji zahtevek je potrebno predložiti do **31.3.2015**, za obdobje upravičenosti od 1.5.2014 do vključno 31.12.2014.

11. člen

Po predvideni dinamiki sofinanciranja RR projekta v prijavi, se končni prejemnik zavezuje, da bo v posameznih proračunskih letih izvajanja RR projekta izstavil agenciji zahtevke za izplačilo v naslednjih maksimalnih letnih zneskih:

|  |  |
| --- | --- |
| **Leto** | **SKUPAJ predvideno sofinanciranje**  |
| 2014 |  EUR |
| 2015 |  EUR |
| **SKUPAJ****VREDNOST** | **EUR** |

Dinamika sofinanciranja se lahko spremeni le s pisnim dodatkom k pogodbi, v kolikor za to obstojijo utemeljeni razlogi in ob pogoju, da agencija pridobi soglasje za črpanje proračunskih sredstev ob drugačni dinamiki.

Zahtevke mora podpisati zakoniti zastopnik oz. od njega pooblaščena oseba končnega prejemnika.

12. člen

Zahtevku za izplačilo (vzorec: Priloga št. 3 k pogodbi) je potrebno priložiti:

* vmesno ali končno Poročilo o izvajanju RR projekta, (Priloga št. 4 k pogodbi) in
* dokazila za izkazovanje upravičenosti stroškov v skladu z 9. členom te pogodbe.

Za namene dodatnega preverjanja upravičenosti stroškov s strani agencije ali revizij, mora končni prejemnik zagotavljati še druga dokazila, iz katerih je nedvoumno razvidna upravičenost stroška in njegov nastanek.

1. **PLAČILNI ROKI**

13. člen

Agencija se obveže, da bo dogovorjeni znesek plačala v roku, določenem v veljavnem Zakonu o izvrševanju proračuna Republike Slovenije, po potrditvi predloženega in pravilno izpolnjenega zahtevka za izplačilo in pripadajoče dokumentacije, v okviru razpoložljivih proračunskih sredstev namenjenih PROGRAMU ZA SPODBUJANJE RAZVOJA NOVIH PRODUKTOV V LETIH OD 2013 DO 2015 – RNP 2013'', na transakcijski račun končnega prejemnika, v kolikor na izpolnitev obveznosti agencije ne bodo vplivale proračunske zmogljivosti Ministrstva za gospodarski razvoj in tehnologijo v posameznih proračunskih letih.

Če pride do spremembe v državnem proračunu ali programu dela ministrstva, ki neposredno vpliva na to pogodbo, pogodbeni stranki ustrezno spremenita pogodbeno vrednost oziroma dinamiko izplačil z aneksom k tej pogodbi. V primeru, da se prejemnik ne strinja z navedenimi spremembami, lahko preneha obveznost agencije do končnega prejemnika iz naslova te pogodbe.

1. **SPREMLJANJE POGODBE PO ZAKLJUČKU OPERACIJE**

14. člen

Končni prejemnik jamči, da v času trajanja te pogodbe in v skladu s 57. členom Uredbe 1083/2006 ES še v roku 5 let po zaključku RR projekta ne bo prišlo do bistvenih sprememb RR projekta, ki vpliva na njegovo naravo ali pogoje izvajanja ali ki podjetju podeli neupravičeno prednost in je posledica spremenjene narave lastništva dela infrastrukture ali prenehanja dejavnosti. V nasprotnem primeru lahko agencija zahteva vračilo sredstev skupaj z zakonskimi zamudnimi obrestmi od dneva nakazila do dneva vračila.

15. člen

Končni prejemnik se zavezuje, da bo še **5 let po zaključku operacije** agenciji dostavljal letna poročila o učinkih RR projekta, za katerega so bili stroški v obdobju sofinanciranja operacije upravičeni.

1. **OBVEZNOSTI AGENCIJE**

16. člen

Agencija se zavezuje končnemu prejemniku sofinancirati RR projekt v višini deleža izkazanih upravičenih stroškov, največ do pogodbene vrednosti iz prvega odstavka 5. člena ter v okviru razpoložljivih proračunskih sredstev.

17. člen

Agencija spremlja in nadzira izvajanje pogodbe ter namensko porabo sredstev kohezijske politike. Agencija lahko za spremljanje, nadzor in evalvacijo operacije ter porabo proračunskih sredstev angažira zunanje izvajalce.

18. člen

Agencija si pridržuje pravico, da v primeru sprememb navodil Organa upravljanja v času trajanja pogodbe spremeni oziroma dopolni zahteve pogodbe in se zavezuje, da bo končnega prejemnika pisno seznanila z njihovimi spremembami oziroma dopolnitvami.

1. **OBVEZNOSTI KONČNEGA PREJEMNIKA**

19. člen

Končni prejemnik skrbi za pravilno, zakonito, gospodarno in učinkovito izvedbo RR projekta, ki je predmet te pogodbe.

20. člen

Končni prejemnik **potrjuje in jamči**, da:

* je seznanjen z dejstvom, da je pomoč sofinancirana s strani evropskega sklada za regionalni razvoj in se strinja, da se pri izvajanju RR projektu upoštevajo predpisi in navodila Organa upravljanja, ki veljajo za črpanje sredstev iz evropskih strukturnih skladov;
* so pogodbo ter vse druge listine v zvezi s to pogodbo podpisale osebe, ki so vpisane v sodni register kot zastopniki končnega prejemnika za tovrstno zastopanje;
* je agencijo seznanil z vsemi dejstvi in podatki, ki so mu bili znani ali bi mu morali biti znani in ki bi lahko vplivali na odločitev agencije o sklenitvi te pogodbe, ter da so vsi podatki, ki jih je posredoval agenciji v zvezi s to pogodbo in prijavo resnični, popolni in nespremenjeni tudi v času njene sklenitve.

21. člen

Končni prejemnik **se zavezuje**, da bo:

* v roku 8 dni od nastanka spremembe, obvestil agencijo o vseh statusnih spremembah, kot so sprememba sedeža ali dejavnosti, sprememba pooblaščenih oseb, sprememba deleža ustanoviteljev nad 10% oziroma sprememba deležev, ki bi kakorkoli spremenili status končnega prejemnika;
* agenciji dostavljal zahtevana pojasnila v zvezi z RR projektom in med običajnim delovnim časom omogočal dostop v objekte, za izvajanje morebitnih pregledov, povezanih z RR projektom;
* upošteval morebitna dodatna navodila oziroma spremembe navodil agencije in zahtev glede informiranosti, priprave zahtevkov za sofinanciranje in poročil glede na veljavna pravila in predpise;
* agencijo sprotno pisno obveščal o dogodkih, zaradi katerih je ovirano ali onemogočeno izvajanje RR projekta;
* imel za RR projekt ustrezno ločen knjigovodski sistem oziroma ustrezno knjigovodsko evidenco;
* upošteval zakonodajo iz področja integritete in preprečevanja korupcije;
* po zaključku RR projekta, najkasneje do 31.3.2015, agenciji dostavil zaključno poročilo o RR projektu;
* še 5 let po zaključku projekta agenciji letno poročal o učinkih glede na navodila agencije.

V primeru kršitve katerekoli od zahtev iz prejšnjega člena in iz prejšnjega odstavka tega člena pri končnih prejemnikih, lahko agencija odstopi od pogodbe ter zahteva vračilo izplačanih sredstev skupaj z zakonskimi zamudnimi obrestmi od dneva nakazila do dneva vračila.

22. člen

V primeru, da končni prejemnik naknadno ugotovi, da v pogodbeno določenem roku oziroma s predračunsko predvidenimi sredstvi ne bo mogel izvesti **RR projekta**, je dolžan o razlogih za zamudo oz. nezmožnosti izpolnitve pogodbe z ustrezno obrazložitvijo v 8 dneh od nastanka razloga in pred potekom roka za izvedbo projekta pisno obvestiti agencijo.

V primeru nespoštovanja 1. odstavka tega člena ali v primeru, da agencija obrazložitve ali utemeljitve končnega prejemnika iz 1. odstavka tega člena ne sprejme, končni prejemnik izgubi pravico do nadaljnje porabe sredstev. Agencija lahko v primeru iz 1. odstavka tega člena odstopi od pogodbe in zahteva vrnitev že plačanih sredstev po tej pogodbi s pripadajočimi zakonskimi zamudnimi obrestmi od dneva prejema sredstev do dneva vračila.

23. člen

V primeru, da je v času veljavnosti pogodbe nad končnim prejemnikom - ponudnikom pričet postopek prisilne poravnave, stečajni postopek, potopek izbrisa brez likvidacije ali likvidacija, je dolžan o postopku takoj obvestiti agencijo. Z dnem obvestila oziroma sklepa o začetku postopka lahko preneha obveznost agencije do končnega prejemnika iz naslova te pogodbe. Agencija lahko zahteva vrnitev sredstev skupaj z zakonskimi zamudnimi obrestmi od dneva nakazila do dneva vračila.

24. člen

V primeru, da med izvajanjem RR projekta pride do sprememb, ki bi vplivale na oceno vloge tako, da bi se ocena znižala pod prag sofinanciranih projektov, lahko agencija odstopi od pogodbe ter zahteva vrnitev izplačanih sredstev skupaj z zakonskimi zamudnimi obrestmi od dneva prejema sredstev do dneva vračila.

1. **NADZOR NAD PORABO SREDSTEV**

25. člen

Končni prejemnik je dolžan agenciji, ministrstvu, organu upravljanja, organu za potrjevanje, revizijskemu organu, drugim nadzornim organom vključenim v izvajanje, upravljanje, nadzor ali revizijo javnega povabila in Operativnega programa krepitve regionalnih razvojnih potencialov za obdobje 2007-2013, ter njihovim pooblaščencem, omogočiti dostop do celotne dokumentacije RR projekta, tako, da je vsak čas možna kontrola izvajanja RR projekta ter vpogled v dokumentacijo v vsaki točki RR projekta ob smiselnem upoštevanju določil 90. člena Uredbe ES št. 1083/2006. Enake pravice nadzora imajo tudi predstavniki Evropske komisije, Evropskega računskega sodišča ter Računskega sodišča Republike Slovenije.

Končni prejemnik se zaveže, da bo agenciji in ostalim institucijam, navedenim v prvem odstavku tega člena, z namenom nadzora in spremljanja porabe sredstev ter doseganja zastavljenih ciljev, kadarkoli omogočil vpogled v celotno dokumentacijo.

Nadzor se lahko izvaja napovedano ali nenapovedano.

Če je končni prejemnik prejel plačilo sredstev, pa se pozneje pri nadzoru nad porabo proračunskih sredstev, dodeljenih za RR projekt izkaže, da je prejel **plačilo neupravičeno**, lahko agencija zahteva vrnitev izplačanih sredstev skupaj z zakonskimi zamudnimi obrestmi od dneva nakazila do dneva vračila.

V kolikor agencija med izvajanjem RR projekta ugotovi, da so bili v prijavi navedeni podatki s strani končnega prejemnika neresnični, nepravilni in neskladni z dejanskim stanjem, lahko agencija odstopi od pogodbe o dodelitvi subvencije in od končnega prejemnika zahteva vrnitev vseh prejetih sredstev skupaj z zakonskimi zamudnimi obrestmi.

26. člen

V primeru, da se po zaključku RR projekta izkaže, da je **celotna vrednost upravičenih stroškov nižja od opredeljenih v tej pogodbi,** se ustrezno zniža znesek sofinanciranja.

1. **PROTIKORUPCJISKA KLAVZULA**

27. člen

V skladu z veljavnimi predpisi, ki urejajo področje integritete in preprečevanja korupcije je pogodba, pri kateri kdo v imenu ali na račun končnega prejemnika - ponudnika, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, agencije - prijavitelju ali njegovemu predstavniku, zastopniku, posredniku;

nična.

1. **PREPOVED DVOJNEGA FINANCIRANJA**

28. člen

Končni prejemnik zagotavlja, da za stroške, ki so predmet sofinanciranja, ni dobil drugih sredstev iz državnega proračuna, proračuna lokalnih skupnosti ali EU. Če se ugotovi, da je končni prejemnik že dobil tudi druga sredstva iz državnega proračuna ali pa so mu bila odobrena, ne da bi o tem do sklenitve te pogodbe pisno obvestil agencijo. Agencija lahko odstopi od te pogodbe ter zahteva vrnitev sredstev skupaj z zakonskimi zamudnimi obrestmi od dneva prejema sredstev na TRR do dneva vračila v državni proračun Republike Slovenije.

1. **VAROVANJE OSEBNIH PODATKOV IN POSLOVNIH SKRIVNOSTI**

29. člen

Agencija bo varovala osebne podatke v skladu z veljavno zakonodajo, vključno s 37. členom Uredbe Sveta (ES) št. 1828/2006. Vsi podatki iz prijav, ki jih komisija odpre, so informacije javnega značaja, razen tistih, ki jih prijavitelji posebej označijo kot poslovno skrivnost. Poslovna skrivnost se lahko nanaša na posamezen podatek ali na del prijave, ne more pa se nanašati na celotno prijavo.

Končni prejemnik - prijavitelj se strinja, da se bodo podatki o RR projektu, ki so javnega značaja, lahko objavljali. Slednje vključuje predvsem tudi dejstvo, da bo končni prejemnik vključen v ti. seznam končnih prejemnikov, ki bo obsegal navedbo končnega prejemnika, in občine, naziv RR projekta, regijo končnega prejemnika in znesek javnih virov financiranja RR projekta. Objave podatkov o RR projektih in končnih prejemnikih sredstev bodo izvedene v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov.

1. **INFORMIRANJE IN OBVEŠČANJE**

30. člen

Končni prejemnik je dolžan pri informiranju in obveščanju javnosti upoštevati zahteve, ki jih narekuje 9. člen Uredbe Sveta (ES) št. 1828/2006 (Uradni list EU L št. 371, 27.12.2006) in veljavna Navodila za informiranje in obveščanje javnosti o kohezijskem in strukturnih skladih v programskem obdobju 2007-2013 Ministrstva za gospodarski razvoj in tehnologijo, ki na področju kohezijske politike nastopa v vlogi organa upravljanja in so objavljena na spletni strani <http://euskladi.si/skladi/esrr/>.

V skladu z zahtevami iz prejšnjega odstavka se končni prejemnik zaveže, da bo v javnosti navajal agencijo, Ministrstvo za gospodarski razvoj in tehnologijo in Evropsko unijo (EU) – Evropski sklad za regionalni razvoj kot sofinancerja RR projekta iz 2. člena te pogodbe. Na zahtevo agencije mora končni prejemnik sodelovati pri informiranju in obveščanju javnosti, ki ga organizira agencija. Na promocijskih gradivih mora končni prejemnik uporabljati tudi logotip znamke »I FEEL S**LOVE**NIA«.

1. **HRANJENJE DOKUMENTACIJE O OPERACIJI**

31. člen

Končni prejemnik, ki izvaja RR projekt mora hraniti vso dokumentacijo v zvezi z RR projektom v skladu z veljavnimi predpisi še 10 let po zaključku RR projekta, za potrebe revizije oziroma kot dokazila za potrebe bodočih preverjanj. Ta rok se lahko spremeni, če pride do sprememb v zakonodaji, pred iztekom pa ga lahko spremeni tudi agencija.

1. **SKRBNIKI POGODB**

32. člen

Skrbnik pogodbe s strani agencije je \_\_\_\_\_\_\_\_\_\_, s strani končnega prejemnika pa \_\_\_\_\_\_\_\_\_\_.

Če se v času trajanja pogodbenega razmerja spremeni skrbnik pogodbe, pogodbena stranka o tem z dopisom obvesti drugo pogodbeno stranko. Sprememba skrbnika pogodbe začne veljati z dnem prejema dopisa druge pogodbene stranke, brez sklepanja aneksa k tej pogodbi.

Skrbnik pogodbe in ostali udeleženci v postopkih izvajanja spremljanja, nadzora in evalvacije aktivnosti kohezijske politike po tej pogodbi so zavezani k varovanju poslovnih skrivnosti oziroma zaupnih podatkov, do katerih dostopajo v teh postopkih, skladno z zakonom, ki ureja varstvo osebnih podatkov oz. varstvo poslovnih skrivnosti.

1. **SPREMEMBE POGODBE**

33. člen

Spremembe te pogodbe so mogoče s sklenitvijo aneksa k pogodbi, ki ga sporazumno skleneta pogodbeni stranki pred iztekom veljavnosti te pogodbe.

1. **VELJAVNOST POGODBE**

34. člen

Pogodba začne veljati z dnem podpisa obeh pogodbenih strank in velja do izpolnitve vseh pogodbenih obveznosti.

Če bi bila katera izmed določb te pogodbe neveljavna ali je ne bi bilo mogoče izpolniti, pogodba, v kolikor je to mogoče, ne preneha veljati v preostalih delih ter se stranki dogovorita, da bosta v skladu z načeli vestnosti in poštenja tako določbo, v kolikor bo to mogoče, spremenili z aneksom k tej pogodbi.

1. **KONČNE DOLOČBE**

35. člen

Pogodbeni stranki soglašata, da bosta nerešena vprašanja reševali sporazumno. V primeru spora je pristojno sodišče v Ljubljani.

36. člen

Pogodba je sklenjena v petih (5) izvodih, od katerih prejme agencija tri (3) in končni prejemnik dva (2) izvoda.

|  |  |
| --- | --- |
| Kraj in datum:  | Kraj in datum: |
| **Končni prejemnik**NAZIV**Direktor:** **\_\_\_\_\_\_\_\_\_\_** | **SPIRIT Slovenija****Boštjan Skalar. v.d. direktorja** |

Priloge:

* 1) Prijava končnega prejemnika;
* 2) Dokazila (Sklep o imenovanju projektne skupine RNP 2013, dokazila o zaposlitvi članov projektne skupine RR projekta RNP 2013 za obdobje sofinanciranja - pogodba o zaposlitvi, pravna podlaga za delo na RR projektu, morebitna druga dokazila, ki utemeljujejo delo na RR projektu);
* 3) Zahtevek za izplačilo;
* 4) Vmesno ali končno Poročilo o izvajanju RR projekta.
1. V primeru nižje realizacije ciljev projekta (št. inovacij), se znesek pogodbeno predvidene subvencije sorazmerno zniža. Pri tem se upošteva morebitna nižja realizacija delovnih ur. [↑](#footnote-ref-1)
2. V primeru, da pride med izvajanjem pogodbe do situacije navedene v tem odstavku, že prejetih sredstev za že opravljene pogodbene obveznosti, končnemu prejemniku ni potrebno vračati. Za izvedene, pa še ne plačane pogodbene obveznosti, pa lahko stranki skleneta aneks k tej pogodbi, skladno s spremenjenimi okoliščinami in proračunskimi zmožnostmi. [↑](#footnote-ref-2)
3. 1 FTE=1700 efektivnih delovnih ur/leto [↑](#footnote-ref-3)